ইদানীং সব জায়গায় রণবীর কাপুর আর আলিয়া ভাট একসঙ্গেই হাজির হন। ‘ব্রহ্মাস্ত্র’ ছবির শুটিং শেষে বাড়ি ফিরেছেন একই সঙ্গে। এই ছবির শুটিংয়ে আলিয়ার সঙ্গে সম্পর্কে জড়ান রণবীর। এমনকি রণবীরের বড় বোন রিধিমার কাছ থেকে উপহার পেয়েছেন আলিয়া। হাজির হন কাপুরদের সঙ্গে পারিবারিক নৈশভোজে। আর রণবীর কাপুরের মা নিতু সিংয়ের সঙ্গে এখন থেকেই ভাব জমিয়ে ফেলেছেন এই নায়িকা। কিছুদিন আগে ইনস্টাগ্রামে এক পোস্টে নিতুকে ‘মা’ বলে ডেকেছেন আলিয়া।